ถ้าไปผ่าฝีที่เป็นหนองออกแล้วที่ รพ. ต้องกินยาและล้างแผลทุกวัน ทรมานมากอยากทราบว่ากี่วันหายคะเพราะนัดกับเพื่อนไว้ว่าจะไปอยู่หอ
สวัสดีค่ะ ฝี คือการอักเสบและติดเชื้อแบคทีเรียบริเวณผิวหนัง ทำให้มีลักษณะอาการปวด บวม แดง ร้อน และมีหนองคั่งอยู่ข้างใน หากมีหนองมาก รักษาด้วยยาฆ่าเชื้อแล้วไม่ดีขึ้น มีความจำเป็นต้องกรีดระบายหนองออกร่วมด้วยจากที่กล่าวมา หลังทำการผ่าฝีระบายหนองออกแล้ว ยังต้องล้างแผลทุกวันจนกว่าแผลจะหายดี ลดโอกาสการติดเชื้อแทรกซ้อน ควรใช้เวลาล้างแผลประมาณ 1-2 สัปดาห์ขึ้นกับความรุนแรงและขนาดของรอยโรค ซึ่งสามารถสอบถามแพทย์หรือพยาบาลที่ไปล้างแผลได้ด้วยว่ายังจำเป็นต้องไปล้างแผลทีรพอีกนานแค่ไหน ร่วมกับรักษาความสะอาดที่ผิวหนังรอบๆให้ดี ไม่ให้ติดเชื้อซ้ำ กินยาฆ่าเชื้อตามที่แพทย์สั่งให้ครบ กินยาแก้ปวดเพื่อบรรเทาอาการได้